JUMAL KÕNELEB
Tere! Tore kohtuda taas!
Oleme rääkinud juba päris mitmes saates armastusest.
Jumala armastusest, mis on kreeka keeles "agape".
See on teema, millel võiksime ilmselt rääkida elu lõpuni.
See on ju ammendamatu nagu ka Jumal on ammendamatu.
Tema armastus on ammendamatu, erinedes inimeste armastusest.
See on tingimusteta ja see on täiuslik.
Kuna me kõik vajame ja igatseme seda,
siis selle pärast me sellest ka räägime.
Meile on nimelt antud üks käsk. - Matteuse 22:37
Üks seadusetundja variser küsis Jeesuselt:
Õpetaja, milline käsk Seaduses on suurim?”
Ehk milline neist on kõige tähtsam? Milline on esimene asi?
Mis on see, millesse peaksin esmalt panustama.
Jeesus vastas talle: Armasta..."
Armasta.
Ta annab loa armastada.
Loa lasta armastuse tunded valla.
Armasta Issandat, oma Jumalat..."
Armasta Teda, kes on armastus.
Teda on päris lihtne armastada, kui mõistad, et Ta on armastus.
Armasta Issandat, oma Jumalat, kogu oma südamega
ja kogu oma hingega ja kogu oma mõistusega!
See ongi suurim ja esimene käsk."
- Nagu eelmises saates rääkisime: me tohime vajada Teda.
Ja kuigi see on käsk, on see ka üleskutse osaduseks.
Kutse tulla osadusse, kutse tulla lähemale, tulla allikale.
Jeesus tohib olla meie jaoks see kõige tähtsam.
Me näeme seda Luuka 10:38, kus on jutustus Martast ja Maarjast.
See on väga kõnekas lugu,
sest nii mitmed meist, kristlastest,
tahame pingutada Jumala heaks ja olla head teenijad.
Kõik see on ka hea ja tore.
Luuka 10:38 loos oli Jeesus õdede Marta ja Maarja pool.
Marta hakkas kohe toimetama, tegema Jeesusele süüa, koristama,
sest külla oli tulnud väga tähtis külaline.
Samas ta pahandas, sest ta õde ei aidanud midagi teha.
Loen salmist 40:
"Marta aga oli ametis mitmesuguste toimetustega.
Ja ta tuli Jeesuse juurde ning ütles: Issand, kas sa ei hooli sellest,
et mu õde jättis mu üksinda toimetama?
Ütle talle nüüd, et ta tuleks mulle appi!”
Marta sai pahaseks,
et Maarja ei aidanud teda üldse neis kõige tähtsamates toimingutes.
Selle peale Issand vastas: Marta, Marta..."
- Marta, Marta, Joy, Joy...
Kus oli samal ajal Maarja, kui Jeesus ütles: "Marta, Marta"?
Ta lihtsalt nõjatus Jeesuse jalgade vastu
ning lihtsalt vaatas ja kuulas Teda, ammutades endasse iga Ta sõna.
Ta igatses Tema ligioli ja nüüd oli Jeeus tema kodus.
Jeesus oli tulnud tema koju ja ta sai olla privaatselt Tema lähedal.
Ilma, et miski teda segaks.
- Ta sai ilmselt ka puudutada Jeesust.
Ilma, et miski segaks. Ta oli jätnud kõik mu kõrvale.
Kõik nö tähtsad asjad olid kõrvale pandud
ja siis tuli Marta ütlema, et Maarja toimib valesti.
Nii ei tohiks teha.
Aga Jeesus ütleb midagi vastupidist.
Marta, Marta, sa muretsed ja vaevad ennast paljude asjadega,
aga tarvis on vaid üht."
Ainult üks asi on olulisim.
Maarja on selle valinud.
Selle olulisima, selle armastuseallika.
"Maarja on ju valinud hea osa, mida ei võeta temalt ära.”
Ehk siis me tohime valida Jeesuse ja tohime armastada Teda kogu jõust.
Tohime vajada Teda ja Tema ligiolu.
Miski ei ole sellest tähtsam.
See toob kaasa ka kõik muu.
Kuulsin sel nädalal jälle ühest kristlasest,
kes on läbipõlenud tehes kristlikku teenimistööd.
Meie ei ole läbipõlenud.
Kui paneme Issana esikohale,
siis see kaitseb meid ka selle eest, et me ei põleks läbi.
See on imeline asi,
kuigi teile võib vahel tunduda: "Mida te jahute kogu aeg armastusest.
Rääkige vahel ka usust ja imedest.
Rääkige parem väest."
Aga need kõik sisalduvad selles armastuses.
On imeline, et armastusele ruumi andes,
annan ma ruumi ka kõigele heale.
Hea hakkab avaldama mõju mu elu erinevates valdkondades.
Hakkab toimuma muutus.
Esimene asi, mida Jumala armastus kaasa toob,
on kirjas 1. Johannese 4:18:
"Armastuses ei ole kartust."
Kes meist ei muretseks, oleks ärevil või kardaks?
Ja korraga on sellele vastus: "Armastuses ei ole kartust."
Ja mitte ainult seda, et armastuses ei ole kartust,
"vaid täiuslik armastus ajab kartuse välja."
See ajab kartuse välja.
Täiuslik armastus, täiuslik armastus, täiuslik armastus.
Täiuslik armastus.
Mis on täiuslik? Just see, mida ma otsin.
Kas see on Jani armastus minu vastu? Milline armastus on täiuslik?
Minu ja sinu armastus seda küll ei ole.
- Oled küll imeline, aga mitte täiuslik.
Ka mina pole täiuslik.
Kui vaatasin algkeeles seda sõna,
siis selleks kasutatakse väljendit "agape".
Agape ajab kartuse välja.
Veel vaatasin ma Soome evangeelse luteri kiriku kodulehte,
kus on agape kohta kirjutatud nii:
"Kreekakeelne sõna agape tähendab isetut armastust.
Jumala armastus patuse inimese vastu
on agape-armastus.
Selline mõtteviis tugineb luterlikule ristiteoloogiale."
Jeesuse ristitöö kaudu ilmneb Jumala isetu tingimusteta armastus.
Selline armastus on täiuslik armastus.
See ongi agape-armastus.
Armu ja andestust andev, lunastav ja süüst vabastav armastus.
Jumala suunast meisse tulev armastus.
See pole miski, mis tuleb esmalt minust,
vaid see lähtub Jumalast.
Jumal on allikas. See tulvab ja tuleb Temast.
Temast Jeesuse kaudu.
See Jumala armastus, mis minusse tuleb,
see Jumala tingimusteta, armuandev ja lõputu armastus,
see agape-armastus on see, mis äratab minus vastuarmastuse.
See äratab minus oleva ja elava armastuse.
See on täiuslik armastus.
Johanes kirjutab, et me armastame,
sest Tema on esmalt meid armastanud
ja kes ei armasta, see ei tunne Jumalat.
Küsimus ei ole millegi sooritamises,
vaid selles, et anname Jumalale vabaduse armastada meid.
Me võtame vastu Tema armastuse.
See täiuslik armastus, mis on olemas vaid Jumalas,
ajab välja kogu kartuse.
See on see täiuslik armastus, see ajab välja kogu kartuse.
See on armastus, milles ei ole hirmu.
- Usun, et me kõik vajame seda armastust,
sest meil kõigil on ju hirme, ahastust või muresid.
Paljud meist võitlevad sellega ja püüavad sellest vabaneda.
Mõnikord lohutame end millegagi, mis tegelikult ei lohuta meid
või põgeneme kuhugile,
sest ei taha mõelda rõhuvaid mõtteid.
Püüame seda peita naeratuse taha, kuigi südames on väga suured mured.
Kuid peitu pugemine, varjamine ja põgenemine ei aita.
1. Johannese 4:18 kõlab laiendatud piiblitõlkes nii:
"Agapes ehk armastuses ei ole mingit kartust.
Selles ei ela hirmu. Jumala armastuses ei ela kartust.
"Armastuses ei esine ega ole olemas õudust, hirmu või kartlikkust.
Täiskasvanud, täiuslik ja täielik armastus
ajab hirmu juba ukse pealt minema."
Kui Jeesuse armastus tuleb minu majja,
siis see ajab hirmu juba ukse pealt minema.
"See eemaldab, eraldab ja ajab ära iga õuduse või hirmu jälje."
Seda suudab teha agape-armastus.
See on vägev relv hirmu ja kartuse vastu.
Ja ka nende sugulaste - muretsemise, häda ja vaeva vastu.
Täiuslik armastus.
Kui täiuslik Jumala armastus saab ruumi mu südames.
Kui ma annan sellele aega oma hinges ja mõttemaailmas.
Ka praegu, selle saate ajal, me süveneme sellesse armastusse
ja selle kaudu, kui kuulame ja vaatame seda,
saab see meis ruumi ja hakkab avaldama mõju.
Kui täiuslik armastus saab minu südames ruumi;
kui see saab täiskasvanuks ja täielikuks
ning vallutab mu,
siis see ajab ära kogu kartuse.
Kas see tähendab, et kõigi jaoks,
kes meist muretsevad, kardavad või keda ahistab miski,
on olemas vastus?
On olemas abi.
- Nii on siin kirjas.
Vaatasin veel üle, mida tähendab sõna "peletab".
Jumala Sõna alusel tähendab "peletama" ära ajama.
Täiuslik armastus ajab hirmu ära.
See sunnib hirmu ära kolima.
Täiuslik armastus sunnib hirmu mu majast ära kolima.
See hoiab hirmu minust eemal.
Kui olen avatud Jumala armastusele, siis juba üksi see hoiab hirmu eemal.
Sõnastikus oli toodud selline näide.
Sääsed peletatakse ära putukatõrjevahendiga.
Ehk siis täiuslik agape-armastus on nagu putukatõrjevahend.
"Putukate" vastu, kes üritavad mu elu häirida,
hirmutada ja terroriseerida.
Täiuslik armastus aitab nende vastu.
Jeesus ja Jumala tahavad tõesti, et igaüks meist oleks vaba.
Galaatlastele 5:1 ütleb:
"Vabaduseks on Kristus meid vabastanud."
Kui keegi soovib, et sina ja mina oleksime vabad,
siis see on Jeesus.
Siin öeldakse, et vabaduseks on Kristus meid vabastanud.
Ta tahab meid vabastada rohkem kui keegi teine.
"Püsige siis selles ja ärge laske endid jälle panna orjaikkesse!"
Mitmeid meist orjastab ja aheldab hirm
ning ahastus muudab kõik süngeks
ning paneb meid eemale tõmbuma ja peitu pugema.
Aga Galaatlaste kiri ütleb, et meid on kutsutud vabaduseks.
Meid on kutustud vabaduseks ja täna me tahame kuulutada,
et vastus ei ole peitu pugemises, ega tõeliste tunnete varjamises.
Vastus pole lohutuse otsimises sealt, kus seda lohutust tegelikult ei leidu,
vaid vastus peitub Jumalas.
Tema täiuslik armastus on täiuslik armastus.
See ajab ära hirmu ja toob kaasa rahu.
See annab tõelise ja ehtsa rahu, mida me vajame.
See ei tähenda seda, et kui korra seda armastust kogen,
pole mul enam kunagi mingeid muresid,
vaid see tähendab seda, et mul on vabadus, õigus
ja tee, mis viib sellele allikale, mis peletab ikka ja jälle selle hirmu.
Alati, kui sinna lähen.
- Ja seal see ongi.
1. Johannese 4:18 kirjakohas
kasutab laiendatud piiblitõlge hirmu kohta ka sõna "terror".
Terror aga tähendab: hirmu tekitav vägivaldne surve
või hirmuvalitsus.
Me kõik teame, mida hirm kaasa toob.
See tekitab unetust ja vaeva. See on piinav ja ahistav tunne.
See võib panna meid inimesi pelgama.
Me ei julge näiteks tööd otsida.
Hirm surub meid mitmel viisil maha.
See tähendab ka
süstemaatilist, pidevat häirimist, kiusamist ja ähvardamist.
Hirm ei ole midagi positiivset, mida peaks oma elus sallima.
Piibli järgi on see terrorist.
Hirm on tõeline terrorist,
mis ahistab, paneb tarduma ja häirib. See rikub mu elu ära.
Jeesus ütleb, et täiuslik armastus ajab kogu hirmu ära.
- See viskab selle välja.
Võin võtta tõsiselt seda,
et Jumala tahe on aidata mind selle hirmu probleemi osas
ja ajada see ära.
Tema armastus on nagu putukamürk, mille mõte on ajada hirm ära.
Selle mõte on mind aidata ja vabastada mind.
Nagu Jan ütles: "Vabaduseks on Kristus meid vabastanud."
Paulus ütleb seda kirjas galaatlastele.
Kas ma ei peagi siis põgenema, kui kardan või olen meeleheitel?
Ma ei usu, et see aitaks.
Lugesin selle kohta internetist ühe toreda näite.
Üks kristlasest pastor, kes elab Wuhanis,
kus koroona viiruse puhang on olnud kõige tugevam,
saatis julgustava kirja kõigile kristlastele maailmas.
Ta ütles, et nüüd on tal suurepärane võimalus
tunnistada kõigile, et ei hirm ega isegi surmahirm
suuda teda lahutada Jumala armastusest.
Mõelda vaid.
Seal, kus võiks arvata, et hirm on kõige suurem,
tuleb hoopis julgustav kiri.
Ärge kartke!
Isegi surm ei saa meid eraldada Jumala armastusest.
Kui ma veedan aega koos Issandaga ja olen koos Temaga,
kui ma avan Talle kõik oma hirmud ja mured,
siis Temaga koos olles juhtub see,
et Ta aitab mul sellele silma vaadata.
Ta aitab seda vaadata ja tuua see valguse kätte.
Aitab, et me ei püüaks seda unustada nagu me sageli teha püüame
mobiilis surfamise või isegi sõltuvusainete kaudu.
Me otsime unustamist näiteks tundide kaupa filme vaadates.
Imeline aga on see, et Issand on selline ravim,
mis läheb otse reaalsusesse,
nii et Temaga koos olles saan ma jõudu
seista keset oma elu, väljakutseid ja seda, mis on tõde.
Ma saan jõudu vaadata hirmule silma.
Jeesusega koos olles ma tean, et olen kõrgem ja olen võitja.
"Kes elab minus, on suurem, kui see, kes on maailmas."
Ma julgen vaadata hirmule silma,
sest tean, et täiuslik armastus elab mu südames
ja selle pärast ma ei karda.
Ma julgen elada reaalsuses ja ma ei pea otsima unustamist.
Ega pugema peitu.
Roomlastele 8:35:
"Kes võib meid lahutada Kristuse armastusest?
Kas viletsus või ahistus või tagakiusamine või nälg
või alastiolek või hädaoht või mõõk?"
Kuid selles kõiges me saame täieliku võidu tema läbi,
kes meid on armastanud.
Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Miski ei saa meid lahutada sellest.
Miski ei ole teisisõnu võimsam, kui Tema armastus.
Ükski asi tulevikus ega ükski uus koroonaviirus
ei saa meid lahutada Jumala armastusest.
Nagu Joy julgustavalt ütles - mingem nüüd Jeesuse juurde
ja toogem Talle kõik mured, katsumused ja hirmud.
Nii saame näha, kuidas Ta ajab need kõik ära.
Aamen.
Palvetame koos sinuga
Aitäh, taevane Isa, et võime täna tulla Su palge ette.
Just sellistena nagu me oleme.
Tahame tuua kõik oma mured, stressi, hirmu ja meeleheite Sulle.
Issand, me toome Sulle kõik selle, mis teeb hirmu.
Aitäh, Isa, et võime tuua need kõik nüüd Sulle.
Aitäh Isa, et Sa näed ega mõista hukka,
vaid Sa armastad.
Sa lihtsalt armastad.
Aitäh, Issand, et Sinu armastus on uskumatu ja täiuslik.
See kuivatab kõik pisarad.
See ajab ära ja peletab kogu hirmu.
Aitäh, Isa, et Sa tõstad kõik need asjad ükshaaval üles
nagu oleksid seenemetsas ja nopiksid sealt iga viimsegi asja.
Me anname kõik Sulle.
Kõik meie elu katsumused.
Aitäh Isa Su armastuse eest,
mis täidab meid peast varbaotsteni.
See võib pulbitseda ja elada meis, täita meid ning voolata üle.
See võib voolata kogu meie ellu - ka meie laste ja lähedaste ellu,
meie töökohta, majanduslikku olukorda,
ja meie ihulikku heaolusse.
Meie tulevikku
ja kõigisse asjadesse, milles vajame Sinu abi.
Aitäh, et see võib voolata meie koju.
Su armastus võib olla nagu meri, mis täidab iga millimeetri me elust.
Me saame uputada end Su armastusse.
Aitäh Issand, et see tähendab, et Sa tõesti sekkud meie asjadesse.
Sa sekkud ja hakkad tegutsema neis asjades.
Toimub muutus ja me saame abi.
Inglite hulgad asuvad liikvele.
Nad hakkavad tooma imesid ja muutust igasse eluvaldkonda.
Aitäh, et võime rõõmustada ja hõisata selle üle,
et miski loodu ei saa lahutada meid Jumala armastusest,
mis on Kristuses Jeesuses.
Aitäh Sulle võidu eest!
Võidu eest kõikides valdkondades. Aamen.
Aitäh tagasiside eest ja palveteemade eest,
mida oleme teilt saanud.
On tore saada eestpalvesoove,
sest see valmistab meile rõõmu, kui saame viia need Jumala ette,
kuna teame, et Ta kuuleb ja vastab.
Üks inimene jagas, et pärast mitmeid kurbi sündmusi
plaanis ta Jumalale selja keerata ning oli lõplikult usku kaotamas,
aga nende saadete kaudu leidis ta taas tee tagasi Isa juurde
ja mõistis, et Jumal on ikkagi hea.
Halleluuja! Aitäh selle eest!
Kui soovid teada rohkem meie töö kohta
või tahad meile kirjutada,
siis leiad kogu info me kodulehelt, mida näed ekraanil.
Sealt võib tellida ka seda infolehte, mis räägib meie koolist
ning milles on alati ka õpetuse osa.
Sealt võib tellida ka raamatuid,
mis aitavad ka sul leida lähedase suhte Jumalaga,
kes on armastus.
Ole õnnistatud ja pea meeles, et Jumala armastus on tingimusteta.
Jumala armastus on igavene
ja see ajab kogu hirmu ära ka sinu elust.
Kord korra järel. Aamen.
Maailm keeb ja negatiivseid uudiseid kerkib kogu aeg pinnale.
Sellepärast on tore, et meil on kristlik telekanal,
mis edastab igal päeval häid uudiseid.
Evangeelium tähendabki häid uudiseid.
Tule sinagi toetama TV7 tööd!
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Tule osalema ja tea, et sinu panus on tähtis.
Aamen.
Tõlge: Meeli ja Marko Marin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153